Komisijos komunikatas Europos parlamentui remiantis EB sutarties 251 straipsnio 2 dalies antra pastraipa dėl Tarybos bendrosios pozicijos siekiant priimti Europos Parlamento ir Tarybos reglamentą dėl maisto produktų papildymo vitaminais ir mineralais bei tam tikromis kitomis medžiagomis /* KOM/2006/0001 galutinis - COD 2003/0262 */





[pic] | EUROPOS BENDRIJŲ KOMISIJA | Briuselis, 13.1.2006 KOM(2006) 1 galutinis 2003/0262 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos siekiant priimti Europos Parlamento ir Tarybos reglamentą dėl maisto produktų papildymo vitaminais ir mineralais bei tam tikromis kitomis medžiagomis KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos siekiant priimti Europos Parlamento ir Tarybos reglamentą dėl maisto produktų papildymo vitaminais ir mineralais bei tam tikromis kitomis medžiagomis 1- PAGRINDINIAI FAKTAI Pasiūlymo pateikimo Europos Parlamentui ir Tarybai data(dokumentas KOM(2003) 671 galutinis - 2003/0262 (COD): | 2003 m. lapkričio 10 d. | Europos ekonomikos ir socialinių reikalų komiteto nuomonės pateikimo data: | 2004 kovo 31 d. | Europos Parlamento nuomonės priėmimo data, pirmasis svarstymas: | 2005 m. gegužės 26 d. | Bendrosios pozicijos priėmimo data: | 2005 m. gruodžio 8 d. | 2- KOMISIJOS PASIŪLYMO TIKSLAS Siūlomas reglamentas taikomas maisto produktų papildymui vitaminais ir mineralais bei tam tikromis kitomis medžiagomis. Pagrindiniai pasiūlymo tikslai yra šie: - gerinti laisvą prekių judėjimą vidaus rinkoje; - prisidėti prie aukšto žmonių sveikatos apsaugos lygio; - didinti teisinį ekonominių subjektų saugumą ir proporcingomis priemonėmis skatinti naujoves; - užtikrinti sąžiningą konkurenciją maisto produktų srityje. Siūlomame reglamente: – - I priede išvardijami vitaminų ir mineralų, kuriais gali būti papildoma, pavadinimai, o II priede – vitaminų preparatai ir mineralinės druskos, kurios gali būti panaudotos, - nustatomi tam tikri apribojimai maisto produktams, kurie gali būti papildyti vitaminais ir mineralais, - išdėstomi kriterijai didžiausiam vitaminų ir mineralų kiekiui maisto produktuose nustatyti pagal Maisto grandinės ir gyvūnų sveikatos nuolatinio komiteto procedūrą, - numatomas mažiausio vitaminų ir mineralų kiekio nustatymas pagal Maisto grandinės ir gyvūnų sveikatos nuolatinio komiteto procedūras, - numatomos tam tikros specialios vitaminais ir mineralais papildytų produktų ženklinimo, pateikimo ir reklamavimo taisyklės, kuriomis papildomos arba iš dalies pakeičiamos galiojančios horizontalios visiems maisto produktams taikomos taisyklės. - suteikia galimybę valstybėms narėms reikalauti pranešimo apie tokių produktų prekybą, siekiant palengvinti jų priežiūrą, - numatomas maisto produktų papildymo tam tikromis kitomis medžiagomis, kurios nėra vitaminai ir mineralai, tyrimo ir prireikus reglamentavimo pagrindas. 3- PASTABOS DĖL BENDROSIOS POZICIJOS 3.1 KOMISIJOS POZICIJOS SANTRAUKA Komisija pritaria bendrajai pozicijai, kuri Taryboje buvo priimta kvalifikuota balsų dauguma. Ji atitinka pirmojo Komisijos pasiūlymo tikslus bei požiūrį ir joje atsižvelgiama į kelis Europos Parlamento pasiūlytus pakeitimus. 3.2 EUROPOS PARLAMENTO PIRMOJO SVARSTYMO PAKEITIMAI, KURIEMS PRITARė KOMISIJA IR KURIE BUVO įTRAUKTI į BENDRąJą POZICIJą Bendrojoje pozicijoje išlaikoma visų 17 arba jų dalies iš visų 23 pakeitimų, kuriems Komisija visa apimtimi, iš dalies ar iš esmės pritarė arba kuriems buvo reikalingi redakcinio pobūdžio pakeitimai, ir 3 pakeitimų, kuriems, kaip iš pradžių nurodė Komisija, ji negalėjo pritarti, esmė. Papildymo vitaminais ir mineralais apribojimas Į bendrosios pozicijos 4 straipsnį buvo įtraukti 49/rev ir 54/rev pakeitimai , taip įvedant leidžiančią nukrypti nuostatą dėl tiksliai apibūdintų tradicinių gėrimų, kurių sudėtyje yra stipresnės nei 1,2 % koncentracijos alkoholio, papildymo vitaminais ir mineralais. Kitos medžiagos Bendrojoje pozicijoje pirmojo Komisijos siūlymo dėl maisto produktų papildymo tam tikromis kitomis medžiagomis 10 ir 11 straipsniai sujungiami į 8 straipsnį taip supaprastinant tekstą ir nustatant šių medžiagų vertinimo tvarką pagal 34, 35 ir 55 pakeitimų reikalavimus. II Priedas Bendrojoje pozicijoje, atsižvelgiant į 44 pakeitimą Reglamento II priede pridedamas kalcio sulfatas, kaip leistina mineralinė medžiaga. Be to, tame pačiame priede buvo paliktas natrio bei ortofosforo rūgšties kalio druskos ir piridoksino dipalmitatas, kaip vitamino B6 šaltinis. Tai turi tokį pat poveikį kaip ir 45 bei 46 pakeitimai . Kita Į 1 pakeitimą (paskutinę dalį) buvo atsižvelgta darant bendrosios pozicijos 8 konstatuojamosios dalies redakcinio pobūdžio pakeitimus. Komisija, nors ji pradžioje teigė negalinti sutikti su 1 pakeitimu, yra pasirengusi pritarti šiems redakcinio pobūdžio pakeitimams, susijusiais su 2 ir 3 straipsnių tekstų supaprastinimu (išbraukiant sąvokas „atstatymas“, „maisto pakaitalas“ ir „maistinis lygiavertiškumas“). 2 pakeitimas (pirmoji dalis) buvo įtrauktas į bendrosios pozicijos 10 konstatuojamąją dalį. 4 pakeitimas buvo iš dalies ir iš esmės įtrauktas į 2 konstatuojamosios dalies bei 11 straipsnio 2 dalies antrąją pastraipą. 5 ir 25 pakeitimai buvo įtraukti iš esmės performuluojant 6 straipsnio 6 dalį. Komisija pripažįsta, kad Direktyvos 90/496/EEB dėl maisto produktų maistingumo ženklinimo priedas nėra galutinis, todėl gali pritarti tokiam redakcinio pobūdžio pakeitimui ir įsipareigoja deklaracijoje apsvarstyti Reglamento dėl maisto produktų papildymo vitaminais ir mineralais bei tam tikromis kitomis medžiagomis pakeitimus, kurie gali būti priimti ateityje persvarstant minėtą direktyvą. 13 ir 41 pakeitimai yra iš dalies atspindėti 3 straipsnio 3 dalyje, kurioje nurodoma, kad I ir II priedų keitimas bus patvirtintas atsižvelgiant į Tarnybos nuomonę. 16 pakeitimas iš dalies atspindėtas 17 straipsnio 1 dalies b punkte ir 9 straipsnio 2 dalies d punkte, kuriuose numatoma, kad per pradinį pereinamąjį laikotarpį valstybės narės galėtų leisti įvežti Reglamento prieduose neišvardytų vitaminų ir mineralų, jei Komisijai pateikiami dokumentai. Po to šių medžiagų sąrašas skelbiamas visuomenei Bendrijos registre. 17 pakeitimas (pirmoji dalis) įtrauktas į bendrosios pozicijos 17 straipsnio 2 dalį. 31 pakeitimas yra 9 straipsnio 2 dalies d punkte dėl Bendrijos registre skelbiamos informacijos apie nacionalines nuostatas dėl privalomo papildymo vitaminais ir mineralais. Į 38 pakeitimą (pirmąją dalį) buvo iš dalies atsižvelgta bendrosios pozicijos 9 straipsnio 2 dalies d punkte. Faktiškai informacija dėl privalomo papildymo vitaminais ir mineralais bus įtraukta į Bendrijos registrą. Į 39 pakeitimą buvo iš dalies atsižvelgta bendrosios pozicijos 11 straipsnio 2 dalies b punkte dėl nacionalinių draudimų arba apribojimų naudojant tam tikras kitas medžiagas. 3.3 EUROPOS PARLAMENTO PIRMOJO SVARSTYMO PAKEITIMAI, KURIEMS PRITARė KOMISIJA IR KURIE NEBUVO įTRAUKTI į BENDRąJą POZICIJą Atsižvelgiant į didelį Parlamento pakeitimų, priimtinų Komisijai ir bendrajai pozicijai, sutapimo laipsnį, Komisija priėmė kompromisą, kuriuo neįtraukiamas nedidelis pakeitimų skaičius, kuriems ji galėjo pritarti bent iš dalies ( 11 pakeitimas dėl pridėtų vitaminų ir mineralų biotinkamumo, 12 ir 28 pakeitimai dėl užtikrinimo, kad produktų ženklinimas, pateikimas ir reklama neklaidintų vartotojų, 22 pakeitimas, kuriame siūloma nustatant aukščiausią kiekį atsižvelgti į maisto papildų vitaminų ir mineralų vartojimą, 40 pakeitimas kuriuo valstybėms narėms pranešant Komisijai apie naujų nuostatų priėmimą privaloma konsultuotis su Maisto grandinės ir gyvūnų sveikatos nuolatiniu komitetu ir 42 pakeitimas, kuriame siūloma pranešti Komisijai ir paskelbti pranešimus apie maisto produktų, kuriems taikomas šis reglamentas, tiekimą į rinką ) Komisija norėtų atkreipti dėmesį, kad kai kuriuose pakeitimuose išreikšti susirūpinimai yra netiesiogiai įtraukti į bendrąją poziciją, būtent, 11 pakeitimas – 10 konstatuojamojoje dalyje, 12 ir 28 pakeitimai – 7 straipsnio 2 dalyje, o 22 pakeitimas – ir 15 konstatuojamojoje dalyje ir 6 straipsnio 3 dalies b punkte. Komisija taip pat norėtų pažymėti, kad dėl maisto produktų maistingumo ženklinimo privalomų elementų keitimo, bendrosios pozicijos 6 straipsnio 6 dalyje netiesiogiai nurodoma į neišsamų Direktyvos 90/496/EEB priedą. Be to, jame yra Komisijos teiginys, kad ji ketina peržiūrėti Direktyvos 90/496/EEB priedą dėl maisto produktų maistingumo ženklinimo ir padaryti atitinkamus Reglamento dėl maisto produktų papildymo vitaminais, mineralais bei tam tikromis kitomis medžiagomis pakeitimus. Komisija taip pat įsipareigoja per dvejus metus po Reglamento priėmimo pateikti pasiūlymą dėl didžiausio ir (arba) mažiausio vitaminų ir mineralų kiekio nustatymo bei visų susijusių sąlygų. Komisijos nuomone, tai iš esmės atitinka 21, 26 ir 30 pakeitimų tikslą. 3.4 NAUJOSIOS TARYBOS BENDROSIOS POZICIJOS NUOSTATOS Bendrosios pozicijos 2 straipsnyje buvo išbrauktos sąvokos „atstatymas“, „maisto pakaitalas“ ir „maistinis lygiavertiškumas“ kaip maisto produktų papildymo vitaminais ir mineralais tikslai ir atitinkamai maisto produktų papildymo vitaminais ir mineralais reikalavimai bei sąlygos 3 ir 6 straipsniuose. Komisija gali priimti šiuos pakeitimus siekiant supaprastinti tekstą. Dėl aiškumo Komisija yra pasirengusi priimti visų pereinamojo laikotarpio priemonių grupavimą naujame 17 straipsnyje, išbraukiant iš pirmojo pasiūlymo 4 straipsnį dėl pereinamojo laikotarpio maisto produktų papildymo vitaminais ir mineralais priemonių. Siekdama palengvinti jų prekybos priežiūrą Komisija gali sutikti, jog valstybės narės gali reikalauti pranešti apie vitaminais ir mineralais papildytų produktų tiekimą ir pašalinimą iš jų rinkos (15 straipsnis). Galiausiai Komisija pritaria, jog iš II priedo būtų išbrauktas natrio chloridas ir 10 konstatuojamoje dalyje paaiškinta, kad šią medžiagą galima toliau naudoti kaip maisto ruošimo ingredientą. 4- IŠVADA Atsižvelgiant į išdėstytas pastabas Komisija sutinka su Tarybos bendrąja pozicija siekiant priimti Europos Parlamento ir Tarybos reglamentą dėl maisto produktų papildymo vitaminais, mineralais bei tam tikromis kitomis medžiagomis. 5- PAREIŠKIMAI Komisijos pareiškimai prie Tarybos posėdžio protokolo yra pateikiami šio komunikato priede. PRIEDAS KOMISIJOS PAREIŠKIMAI TARYBOS IR KOMISIJOS PAREIšKIMAS „Taryba ir Komisija pareiškia, kad visi teiginiai (pranešimai arba išraiška, kuri nėra privaloma pagal Bendrijos arba nacionalinės teisės aktus, įskaitant vaizdinę, grafinę arba simbolinę išraišką), susiję su papildymu vitaminais ir mineralais, pavyzdžiui: „su...“, „atstatyta...“, „papildyta...“, „praturtinta...“, turėtų būti laikomi vartotojams turinčiais tą pačią reikšmę kaip teiginys „...šaltinis“, kaip apibrėžta Reglamento priede dėl teiginių apie maisto produktų maistingumą ir poveikį sveikatai.“ Komisijos pareiškimas „Atsižvelgdama į 4 straipsnį dėl papildymo vitaminais ir mineralais apribojimų (antra įtrauka), Komisija nagrinės galimybę įtraukti naujas kategorijas, pavyzdžiui, konditeriją“. Komisijos pareiškimas „Svarstydama Direktyvos 90/496/EEB dėl maisto produktų maistingumo ženklinimo peržiūrą, Komisija ketina svarstyti šiuos su vitaminais ir mineralais susijusius klausimus: - peržiūrėti (atnaujinti) Direktyvos 90/496/EEB priede nurodytus orientacinį kiekį ir kiekį, kuris gali būti laikomas dideliu; - priimtino nukrypimo nuo maistingumo ženklinime nurodytų vitaminų ir mineralų, kuriais papildytas produktas, vertės, dydžio nustatymą. Visi privalomų maistingumo ženklinimo elementų pakeitimai, kurie, peržiūrėjus Maistingumo ženklinimo direktyvą, gali būti priimti ateityje, atitinkamai atsispindės Reglamento dėl maisto produktų papildymo vitaminais, mineralais bei tam tikromis kitomis medžiagomis 7 straipsnio 3 dalyje. Komisija ketina kuo greičiau ir bet kuriuo atveju per dvejus metus nuo Reglamento priėmimo pateikti pasiūlymą dėl didžiausio ir (arba) mažiausio vitaminų ir mineralų kiekio nustatymo bei visų maisto papildymo jais sąlygų, kaip nurodyta 6 straipsnio 2 dalyje.“ Komisijos pareiškimas „Komisija patvirtina, kad tais atvejais, kai yra nustatytas tam tikrų I priede išvardytų medžiagų didžiausias kiekis, galima numatyti sąlygą, jog ženklinimas turi būti papildytas tekstu, skirtu atkreipti tam tikrų kategorijų vartotojų dėmesį į konkrečius pavojus, kuriuos jų sveikatai gali kelti tam tikros medžiagos, jei toks papildomas tekstas yra pagrįstas visuomenės sveikatos apsaugos sumetimais.“